internet vaartha 150 Views
న్యూఢిల్లీ : పౌరవిమానయానరంగంలో ఎఫ్‌డిఐలకు తెరతీసిన ఎన్‌డిఎ ప్రభుత్వం ప్రారంభంలో ఉన్న కొత్త సంస్థలు కూడా అంతర్జాతీయ రూట్లలో సేవలందించేందుకు అనుమతులు సడలించడంతో టాటాగ్రూప్‌ ఎక్కువ లబ్ధిపొందే అవకాశం ఉంది. విస్తారా, ఎయిర్‌ ఏసియా ఇండియా సంస్థలు ఇప్పటికే టాటాగ్రూప్‌ వాటాదారుగా ఉంది. ఇండిగోతో పోలిస్తే కొంతమేర తక్కువగానే నడుస్తున్నాయి. ఎతిహాద్‌ పర్యవేక్షణలోని జెట్‌ఎయిర్‌వేస్‌ సంస్థలు కూడా ఈ నిబంధన మార్పిడిని వ్యతిరేకించాయి. అయితే 78 ఏళ్ల రతన్‌ టాటాకు ఇదొక విజయంగా భావించవచ్చు. ఎయిర్‌లైన్స్‌ రెండేళ్లుగా జరుపు తున్న లాబీయింగ్‌లో చివరకు నిబంధనల సడలింపులకు ప్రభుత్వం అంగీకరించడంతో విస్తారాఎయిర్‌లైన్స్‌ అంతర్జాతీయ సేవలకు మార్గం ఏర్పడినట్లయింది. ఈ నిబంధన అమలుకురాకుండా కొన్నివర్గాలు కూడా తీవ్రస్థాయి లాబీయింగ్‌జరిపాయి. రతన్‌టాటా తనకున్న అనుభవంతో మొత్తం మీద 5/20 నిబంధన సడలింపులకు మార్గం ఏర్పరి చినట్లయింది.ప్రభుత్వంతో నిత్యం సంప్రదింపులు జరుపుతూ వచ్చిన టాటా ప్రతిపాదనలు, సమగ్ర వివరణలే అంతర్జాతీయ సేవలకు కొత్త విమానయాన సంస్థలకు అనుమతులు లభించినట్లు చెపుతున్నారు. టాటాగ్రూప్‌ అధికార ప్రతినిధిమాత్రం రతన్‌టాటాప్రమేయం లేదని ఖండించారు. మలేసియా ఎయిర్‌ఏసియా బెర్హాద్‌, విస్తారా వంటి ఎయిర్‌లైన్స్‌ ఇప్పటికీ విదేశీ రూట్లకు వెళ్లాల్సి ఉంది. విస్తారా ముందుగా దేశీయ బిజినెస్‌పైనే దృష్టిపెట్టింది. భారత్‌ ప్యాసింజర్‌ మార్కెట్‌ లో విస్తారా వాటా 2.5శాతంగాఉంది. ఎయిర్‌ఏసియా వాటా రెండేళ్ల లో రెండుశాతానికి వచ్చింది. ఇండిగో వాటా 39శాతంగా ఉంది. జె టెయిర్‌వేస్‌ వాటా 19శాతంగా ఉంది. ఈరెండుసంస్థలు విదేశీ రూట్ల కు వెళ్లాలంటే ముందు మార్కెట్‌ వాటాను కూడా పెంచుకోవాల్సి ఉంటుంది. టాటాసన్స్‌ అధికార మహిళా ప్రతినిధి లాభాలస్వీకరణకు మరికొన్నేళ్లు పడుతుందని, విమానయానరంగం దీర్ఘకాలిక వాణిజ్య రంగం అని పేర్కొన్నారు. దేశీయంగా 20శాతం లేదా 20 విమానా లు ఉంటేచాలు ప్రస్తుతం విదేశీరూట్లలోప్రయాణించే అవకాశం ఉంది. విస్తారా, ఎయిర్‌ఏసియాలతో టాటాగ్రూప్‌ తిరిగి దేశీయ విమాన యానరంగంలో ప్రవేశించినట్లయింది. 1929లో జెఆర్‌డిటాటా ప్రారం భించిన ఎయిర్‌లైన్స్‌ను తదనంతరం ప్రభుత్వం స్వాధీనం చేసుకుని ఎయిర్‌ ఇండియాగా నామకరణం చేసింది. అనంతరం రతన్‌ టాటా, గ్రూప్‌ మొత్తంకూడా ఎయిర్‌ఇండియాను ప్రైవేటీకరించేం దుకు లాబీయింగ్‌ చేసిందన్న ప్రచారం కూడా లేకపోలేదు. ప్రస్తుత ఛైర్మన్‌ సైరస్‌ మిస్త్రీ మరిన్ని ప్రతిష్టాత్మక ప్రాజెక్టులు తీసుకువచ్చే లక్ష్యంతో ఉన్నారు. 2013లో పౌరవిమానయాన రంగంలో ఎఫ్‌డిఐ అనుమతులను సడలించింది. టాటా మొదటి సారిగా ఎయిర్‌ ఏసియాతో తిరిగి వచ్చింది. తదనంతరం విస్తారా ను ప్రారంభించింది. భారత్‌ ప్రపంచస్థాయి పౌరవిమానయాన రంగానికి వెళ్లేందుకుమరో పదిపదిహేనేళ్లు పడుతుందని ఆసియా పసిఫిక్‌ విమానయాన సంఘం చీఫ్‌ ఎగ్జిక్యూటివ్‌ కపిల్‌ కౌల్‌ వెల్లడించారు. గత ఏడాది 20శాతం వృద్ధిని సాధించిన భారత్‌ ఏవియేషన్‌ మార్కెట్‌ 2035నాటికి 70-మిలియన్ల నుంచి 500 మిలియన్లకు పెరగాల్సిఉంది. టాటాగ్రూప్‌పరంగా చూస్తే విస్తారా కు 11 విమానాలున్నాయి. 2018 జూన్‌ నాటికి 20కు చేరతా యి. ఎయిర్‌ఏసియా కూడా ప్రస్తుతం ఉన్న ఆరు విమానాలను 20కు పెంచేందుకు యోచిస్తోంది. సిఇఒ అమర్‌ ఆబ్రాల్‌ మాట్లాడుతూ కొత్త సడలింపులు భారత్‌ ఏవియేషన్‌రంగానికి ఎంతో అనుకూలమన్నారు.